Diari Oficial de la Generalitat Valenciana


Sumari del DOGV 5796, del 01-07-2008 (2008/7317)

Acord de 22 de maig de 2008, de la Junta de Govern del Col·legi Oficial d'Educadores i Educadors Socials de la Comunitat Valenciana, pel qual es creen els fitxers automatitzats i manuals de dades de caràcter personal.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2008/05/22/(1)/dof/vci/html**

### Dades del document

Número de DOGV
:   5796

Data del DOGV
:   01-07-2008

Secció del DOGV
:   I. DISPOSICIONS GENERALS

Número del document
:   2008/7317


Data del document
:   22-05-2008

Organisme emissor
:   Col·legi Oficial d'Educadores i Educadors Socials de la Comunitat Valenciana

Tipus de document
:   Acord

Descriptors 

:   * legislació
    * base de dades
    * dades personals
    * col·legi professional

Acord de 22 de maig de 2008, de la Junta de Govern del Col·legi Oficial d'Educadores i Educadors Socials de la Comunitat Valenciana, pel qual es creen els fitxers automatitzats i manuals de dades de caràcter personal.  
 [2008/7317]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), estableix que la creació, modificació o supressió de fitxers de les administracions públiques haurà d'efectuar-se per mitjà d'una disposició general publicada en el Boletín Oficial del Estado o diari oficial corresponent.   
El Col·legi Oficial d'Educadores i Educadors Socials de la Comunitat Valenciana és una corporació de dret públic amb personalitat jurídica pròpia i plena capacitat per al compliment dels seus fins, d'acord amb el que estableix la Llei 2/1974, de Col·legis Professionals, de 13 de febrer, modificada per les lleis 74/1978, de 26 de desembre; 7/1997, de 14 de febrer, i el Reial Decret Llei 6/2000, de 23 de juny, la Llei 6/1997, de 4 de desembre, de Consells i Col·legis de la Comunitat Valenciana, la Llei 15/2003, de 24 de novembre, de Creació del Col·legi Oficial d'Educadores i Educadors Socials de la Comunitat Valenciana, així com en els seus estatuts, publicats en el Diari Oficial de la Comunitat Valenciana número 5.012, el 24 de maig de 2005.  
Com a corporació de dret públic i en els termes que figuren en la jurisprudència del Tribunal Constitucional, en sentències com les de 20/1988 i 87/1989, correspon al Col·legi Oficial d'Educadores i Educadors Socials de la Comunitat Valenciana l'exercici de totes aquelles funcions d'interès públic que directament i en relació amb la professió pel legislador li siguen encomanades o bé li siguen delegades per l'administració.   
Entre les funcions indicades corresponen al Col·legi Oficial d'Educadores i Educadors Socials de la Comunitat Valenciana, en l'àmbit de la seua competència, l'ordenació de l'activitat professional, tot vetlant per l'ètica i la dignitat professional i el respecte degut als drets dels particulars, així com l'exercici de la facultat disciplinària en el marc professional i col·legial i l'adopció de totes aquelles mesures conduents a evitar l'intrusisme professional.   
En virtut d'això, amb un informe previ favorable de l'Agència Espanyola de Protecció de Dades, de conformitat amb el que disposa l'article 20 de la Llei 15/1999, de 13 de desembre, la Junta de Govern del Col·legi Oficial d'Educadores i Educadors Socials de la Comunitat Valenciana, en la sessió realitzada el dia 22 de maig de 2008 acorda, per unanimitat, l'aprovació de la disposició de creació, de fitxers de titularitat pública de caràcter personal de la corporació, en els termes següents:   
Article 1. Es creen els fitxers de dades de caràcter personal de titularitat pública de la responsabilitat del Col·legi Oficial d'Educadores i Educadors Socials de la Comunitat Valenciana que es relacionen en els annexos d'aquesta disposició i que hauran d'adequar-se als termes i condicions previstos en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal i disposicions de desplegament, en particular a les prescripcions establides en el Reial decret 1720/2007, de 21 de desembre, pel qual s'aprova el Reglament de desplegament de la Llei Orgànica Protecció de Dades de Caràcter Personal.   
Article 2. El Col·legi Oficial d'Educadores i Educadors Socials de la Comunitat Valenciana com a responsable dels fitxers i tractaments haurà d'adoptar les mesures necessàries per a garantir que les dades de caràcter personal existents en aquests s'usen per a les finalitats i funcions de dret públic que té encomanades i reconegudes en la Llei de Col·legis Professionals 2/1974, de 13 de febrer, i la resta de normativa de caràcter general o sectorial que afecte la professió, en relació amb la Llei Orgànica 15/1999, de 13 de desembre, de protecció de dades de caràcter personal.   
Article 3. Els professionals afectats podran exercir els drets d'accés, rectificació, oposició i cancel·lació, davant de la Secretaria del Col·legi Oficial d'Educadores i Educadors Socials de la Comunitat Valenciana, en la seu oficial de la corporació, a València, carrer dels Caixers, 2, 6ª.  
Article 4. La Junta de Govern del Col·legi Oficial d'Educadores i Educadors Socials de la Comunitat Valenciana és competent, d'acord amb la Llei 15/2003, i els seus propis estatuts, per a la creació d'aquells nous fitxers de dades de caràcter personal de titularitat pública que, si escau, resulten necessaris per a l'exercici de les finalitats i funcions públiques pròpies del Consell, d'acord amb la Llei de Col·legis professionals i la Llei de protecció de dades.   
Així mateix, és competent la Junta de Govern esmentada per a la modificació o supressió de tots els fitxers de titularitat pública de responsabilitat del Col·legi Oficial d'Educadores i Educadors Socials de la Comunitat Valenciana.  
Disposicions finals  
Primera. Aquesta disposició es traslladarà a l'Agència Espanyola de Protecció de Dades, d'acord amb el que disposen l'article 39.2.a) de la Llei Orgànica 15/1999, de 13 de desembre, de Protecció de Dades de Caràcter Personal (LOPD), i el Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999.   
Segona. Aquesta disposició entrarà en vigor l'endemà de la seua publicació en el Diari Oficial de la Comunitat Valenciana.  
València, 22 de maig de 2008.- El president del Col·legi Oficial d'Educadores i Educadors Socials de la Comunitat Valenciana: Máximo Sayago Pérez.  
ANNEX I  
Fitxer: FITXER DE PROFESSIONALS: COL·LEGIATS, ACREDITATS I INSCRITS   
1. Nom i descripció del fitxer: FITXER DE PROFESSIONALS: COL·LEGIATS, ACREDITATS I INSCRITS  
Conté les dades de caràcter personal i d'activitat dels professionals col·legiats en el Col·legi Oficial d'Educadores i Educadors Socials de la Comunitat Valenciana.  
2. Usos i fins:  
- Registre de col·legiats, habilitats i inscrits  
- Control de títols, d'exercici professional i d'especialització  
- Acreditació d'habilitació professional de col·legiats  
- Gestió de quotes col·legials  
- Control d'incompatibilitats professionals  
- Registre de càrrecs corporatius  
- Llista de pèrits judicials  
- Emissió de certificacions i acreditacions relacionades amb exercici de potestats juridicopúbliques  
- Enviament de comunicacions d'àmbit nacional, vinculades amb exercici de potestats de dret públic  
- Torns i horaris d'assistència a serveis d'interès públic (punts de trobada, etc.)  
- Fins científics, històrics i estadístics  
- Exercici de qualsevol altra potestat estatutària de dret públic  
3. Òrgan responsable del fitxer: Col·legi Oficial d'Educadores i Educadors Socials de la Comunitat Valenciana  
4. Servei davant del qual poden exercitar-se els drets d'accés, rectificació, cancel·lació i oposició: la seu del col·legi, situada al carrer Caixers, 2 - 6a, 46313, de València  
5. Caràcter informatitzat o manual de fitxer: informatitzat i manual  
6. Sistema d'informació a què pertany el fitxer. Programa específic creat per a la gestió dels tràmits col·legials  
7. Dades de caràcter personal que s'inclouran en el fitxer  
Dades identificatives:  
- Nom i cognoms  
- DNI/NIF, passaport o permís de residència  
- Adreça professional: inclou telèfon, fax, adreça postal i correu electrònic  
- Adreça particular: inclou telèfon, fax, adreça postal i correu electrònic  
- Firma  
- Data i lloc de naixement  
- Nacionalitat  
- Sexe  
Dades acadèmiques i professionals:  
- Títol acadèmic  
- Data d'alta, canvis, modificacions, comunicacions d'exercici professional en distint àmbit territorial al col·legi d'adscripció i baixa col·legial  
- Número de col·legiat  
- Data d'expedició del títol universitari (en el cas de titulats estrangers, a més, document acreditatiu de reconeixement, homologació i validació del títol)  
- Col·legi d'adscripció de procedència, data i causa d'alta i de baixa  
- Circumstàncies que afecten l'habilitació professional i incompatibilitats  
- Àmbit territorial d'actuació de l'exercici de la professió  
- Modalitats d'exercici professional i especialitats  
- Càrrecs corporatius  
Altres dades:  
- Domiciliació bancària  
- Règim de previsió social  
- Assegurança de responsabilitat civil  
8. Col·lectius afectats: educadors socials col·legiats en el Col·legi Oficial d'Educadores i Educadors Socials de la Comunitat Valenciana i, si escau, els seus hereus o beneficiaris, només en el cas que hi haja obligació legal de contractar una assegurança de responsabilitat civil  
9. Procediment de recollida de les dades:   
- Fitxes de sol·licitud d'inscripció, formulari d'alta, formulari de currículum vitae, formulari de domiciliació bancària, formulari de trasllat d'expedient, declaracions documentals o telemàtiques  
10. Entitats destinatàries de les cessions previstes:  
- Consell General de Col·legis d'Educadors Socials de l'Estat   
- Consells de col·legis autonòmics i col·legis oficials de la mateixa professió  
- Consells i col·legis d'altres professions, quan siga per a un exercici de competències semblants o quan així es dispose en una llei  
- Comunicacions necessàries per a la tramitació d'execució d'actuacions  
- Òrgans jurídics  
- Administració general de l'Estat, de comunitats autònomes, local i institucions de caràcter públic competent, per a l'exercici de competències semblants o quan així ho establesca una llei  
- Serveis públics responsables de les produccions d'estadístiques oficials  
- Assegurances obligatòries de responsabilitat professional  
- Qualsevol altra que resulta de normativa vigent, amb rang de llei  
 11. Nivell i mesures de seguretat: nivell bàsic  
ANNEX II  
Fitxer: recursos, queixes, denúncies i sancions professionals  
1. Nom i descripció del fitxer: recursos, queixes, denúncies i sancions professionals. Conté les dades personals i professionals de col·legiats inscrits en relació amb queixes, denúncies, informacions reservades i expedients disciplinaris, d'acord amb la legislació de col·legis professionals i estatuts del Col·legi Oficial d'Educadores i Educadors Socials de la Comunitat Valenciana.  
2. Usos i fins:  
- Registre de reclamacions, queixes i denúncies presentades contra actuacions de professionals col·legiats, d'acreditats i d'inscrits  
- Control de la tramitació i resolució de queixes i denúncies  
- Control deontològic i disciplinari de l'exercici professional  
- Gestió i control de la tramitació d'expedients  
- Gestió i control de recursos relacionats amb la tramitació d'expedients en via administrativa i jurisdiccional  
- Emissió de certificacions  
- Compliment i execució de resolucions i sentències  
- Exercici de qualsevol altra potestat estatutària de dret públic  
3. Òrgan responsable del fitxer: Col·legi Oficial d'Educadores i Educadors Socials de la Comunitat Valenciana  
4. Servei davant del qual poden exercitar-se els drets d'accés, rectificació, cancel·lació i oposició: la seu del col·legi, situada al carrer Caixers, 2 - 6a, 46344, de València  
5. Caràcter informatitzat o manual del fitxer: informatitzat i manual  
6. Sistema d'informació a què pertany el fitxer: programa específic creat per a la gestió dels tràmits col·legials  
7. Dades de caràcter personal que s'inclouran en el fitxer  
Dades identificatives:  
- Nom i cognoms  
- DNI/NIF, passaport o permís de residència  
- Adreça per a notificacions  
- Dades acadèmiques i professionals  
- Número del col·legiat  
- Modalitat de l'exercici i especialització  
- Dades relatives a les reclamacions i infraccions:  
- Dades referents a diligències informatives, tramitació d'expedients i compliment i execució de resolucions i sentències  
8. Persones o col·lectius de qui es pretenga obtenir les dades de caràcter personal: educadors socials col·legiats en el Col·legi Oficial d'Educadores i Educadors Socials de la Comunitat Valenciana, així com denunciants i interessats  
9. Procediment de recollida de les dades:   
- Documental o telemàtica procedent de denúncies o reclamacions relacionades amb el procediment  
10. Entitats destinatàries de les cessions previstes:  
- Consell General de Col·legis d'Educadors Socials de l'Estat   
- Consells de col·legis autonòmics i col·legis oficials de la mateixa professió  
- Col·legis oficials professional que corresponguen  
- Consells i col·legis d'altres professions, quan siga per a un exercici de competències semblants o quan així es dispose en una llei  
- Comunicacions necessàries per a la tramitació d'execució d'actuacions  
- Òrgans jurídics  
- Administració general de l'Estat, de comunitats autònomes, local i institucions de caràcter públic competent, per a l'exercici de competències semblants o quan així ho establesca una llei  
- Serveis públics responsables de les produccions d'estadístiques oficials  
- Qualsevol altra que resulta de normativa vigent, amb rang de llei  
11. Nivell i mesures de seguretat: nivell mitjà  
ANNEX III  
Fitxer: Responsabilitat civil professional  
1. Nom i descripció del fitxer: responsabilitat civil professional. Conté les dades personals i professionals de col·legiats inscrits en relació amb la tramitació de reclamacions per responsabilitat professional contra col·legiats, així com declaracions de sinistres que efectuen els mateixos col·legiats, en els supòsits en què per llei s'establesca l'obligatorietat de contractació d'aquest tipus d'assegurances als col·legiats.  
2. Usos i fins:  
- Registre de reclamacions per responsabilitat professional contra col·legiats, així com declaracions de sinistres que efectuen els mateixos col·legiats  
3. Òrgan responsable del fitxer: Col·legi Oficial d'Educadores i Educadors Socials de la Comunitat Valenciana  
4. Servei davant del qual poden exercitar-se els drets d'accés, rectificació, cancel·lació i oposició: la seu del col·legi, situada al carrer Caixers, 2 - 6a, 46641, de València  
5. Caràcter informatitzat o manual del fitxer: informatitzat  
6. Sistema d'informació a què pertany el fitxer: programa específic creat per a la gestió dels tràmits col·legials  
7. Dades de caràcter personal que s'inclouran en el fitxer  
Dades identificatives:  
- Nom i cognoms  
- DNI/NIF, passaport o permís de residència  
- Adreça per a notificacions  
- Número del col·legiat  
- Modalitat de l'exercici i especialització  
- Dades específiques  
- Dades referents a les actuacions, tràmits i gestions realitzades, així com a la seua resolució i les possibles actuacions judicials derivades  
8. Persones o col·lectius sobre els quals es pretenga obtenir les dades de caràcter personal: col·legiats i denunciants  
9. Procediment de recollida de les dades:   
- Documental o telemàtica procedent de denúncies o reclamacions formulades per les mateixes persones interessades, per les companyies asseguradores o pels òrgans administratius o judicials  
10. Entitats destinatàries de les cessions previstes:  
- Consell General de Col·legis d'Educadors Socials de l'Estat   
- Consells de col·legis autonòmics i col·legis oficials de la mateixa professió  
- Companyies asseguradores  
- Jutjats i tribunals  
11. Nivell i mesures de seguretat: nivell mitjà  
ANNEX IV  
Fitxer: REGISTRE DE MEDIADORS FAMILIARS  
1. Nom i descripció del fitxer: REGISTRE DE MEDIADORS FAMILIARS  
Conté les dades de les persones físiques o jurídiques, educadors socials, que exerceixen la mediació familiar en l'àmbit de la Comunitat Valenciana.  
2. Usos i fins:   
- Registre de col·legiats inscrits com a mediadors familiars  
- Control de títols, d'exercici professional i especialització  
- Control d'incompatibilitats professionals  
- Llista de pèrits judicials  
- Emissió de certificacions i acreditacions relacionades amb exercici de potestats juridicopúbliques  
- Enviament de comunicacions d'àmbit nacional, vinculades amb exercici de potestats de dret públic  
- Torns i horaris d'assistència a serveis d'interès públic  
- Fins científics, històrics i estadístics  
- Exercici de qualsevol altra potestat estatutària de dret públic  
3. Òrgan responsable del fitxer: Col·legi Oficial d'Educadores i Educadors Socials de la Comunitat Valenciana  
4. Servei davant del qual poden exercitar-se els drets d'accés, rectificació, cancel·lació i oposició: la seu del col·legi, situada al carrer Caixers, 2 - 6a, 46839, de València  
5. Caràcter informatitzat o manual del fitxer: informatitzat  
6. Sistema d'informació a què pertany el fitxer: programa específic creat per a la gestió dels tràmits col·legials  
7. Dades de caràcter personal que s'inclouran en el fitxer  
Dades identificatives:  
- Número registral  
- Nom i cognoms del col·legiat/da  
- Domicili de l'activitat  
- DNI, NIF o passaport  
- Titulació  
- Títol de postgrau en Mediació Familiar, hores i entitat que l'expedeix  
- Número de col·legiat/da  
- Notes marginals  
8. Persones o col·lectius sobre els quals es pretenga obtenir les dades de caràcter personal: socis, educadors socials inscrits com a mediadors familiars  
9. Procediment de recollida de les dades:   
- Formularis facilitats per les mateixes persones interessades, documentalment o telemàticament  
10. Entitats destinatàries de les cessions previstes:  
- Registre de Mediació Familiar de la Comunitat Valenciana  
- Consell General de Col·legis d'Educadors Socials de l'Estat   
- Consells de col·legis autonòmics i col·legis oficials de la mateixa professió  
- Consells i col·legis d'altres professions, quan siga per a un exercici de competències semblants o quan així es dispose en una llei  
- Comunicacions necessàries per a la tramitació d'execució d'actuacions  
- Òrgans jurídics  
- Administració general de l'Estat, de comunitats autònomes, local i institucions de caràcter públic competent, per a l'exercici de competències semblants o quan així ho establesca una llei  
- Serveis públics responsables de les produccions d'estadístiques oficials  
- Assegurances obligatòries de responsabilitat professional   
- Qualsevol altra que resulta de normativa vigent, amb rang de llei  
11. Nivell i mesures de seguretat: nivell bàsic  
ANNEX V  
Fitxer: SOCIETATS PROFESSIONALS D'EDUCADORS SOCIALS  
1. Nom i descripció del fitxer: SOCIETATS PROFESSIONALS D'EDUCADORS SOCIALS  
Conté les dades de les societats professionals d'educadores i educadors socials  
2. Usos i fins: gestió ordinària del procés de col·legiació, habilitació o inscripció i control dels requisits exigits per la normativa local i col·legial   
3. Òrgan responsable del fitxer: Col·legi Oficial d'Educadores i Educadors Socials de la Comunitat Valenciana  
4. Servei davant del qual poden exercitar-se els drets d'accés, rectificació, cancel·lació i oposició: la seu del col·legi, situada al carrer Caixers, 2 - 6a, 46820, de València  
5. Caràcter informatitzat o manual del fitxer: informatitzat  
6. Sistema d'informació a què pertany el fitxer: programa específic creat per a la gestió dels tràmits col·legials  
7. Dades de caràcter personal que s'inclouran en el fitxer  
Dades identificatives:  
- Dades de caràcter identificatiu i de contacte dels socis educadors socials: per a tots els col·legiats i habilitats: nom i cognoms, document d'identificació personal, número de col·legiat, lloc i data de naixement, data i observació d'alta, nacionalitat, domicili professional i personal, telèfons, faxos i adreça de correu electrònic, firma i fotografia  
- Dades de caràcter identificatiu i de contacte dels socis no educadors socials, professionals i no professionals, que figuren en l'escriptura pública de constitució: nom i cognoms, DNI/NIF, estat civil, professió, domicili, número de col·legiat i col·legi professional de pertinença  
- Dades relatives a la participació en l'entitat: capital social de l'entitat i detall de les participacions, òrgans de govern i persones que els ocupen, així com de les que s'encarreguen de l'administració i representació, expressant la condició de soci professional o no de cada una d'elles, apoderaments vigents i dades bancàries  
8. Persones o col·lectius sobre els quals es pretenga obtenir les dades de caràcter personal: socis, educadors socials i altres titulats, de les societats professionals d'educadors socials la col·legiació o la inscripció de les quals se sol·licita  
9. Procediment de recollida de les dades:   
- Formularis facilitats per les mateixes persones interessades, documentalment o telemàticament  
10. Entitats destinatàries de les cessions previstes:  
- Consell General de Col·legis d'Educadors Socials de l'Estat   
- Consells de col·legis autonòmics i col·legis oficials de la mateixa professió  
- Consells i col·legis d'altres professions, quan siga per a un exercici de competències semblants o quan així es dispose en una llei  
- Comunicacions necessàries per a la tramitació d'execució d'actuacions  
- Òrgans jurídics  
- Administració general de l'Estat, de comunitats autònomes, local i institucions de caràcter públic competent, per a l'exercici de competències semblants o quan així ho establesca una llei  
- Serveis públics responsables de les produccions d'estadístiques oficials  
- Assegurances obligatòries de responsabilitat professional   
- Qualsevol altra que resulta de normativa vigent, amb rang de llei  
11. Nivell i mesures de seguretat: nivell bàsic


Còpia Permalink ELI